**San Salvador de Teis** é unha parroquia do concello de Vigo, cuxa parte meridional forma parte do núcleo urbano. Segundo o IGE, en 2022 tiña 2.227 habitantes (1.121 homes e 1.106 mulleres). Limita coas parroquias de Candeán, San Paio e a cidade de Vigo e pertence ó arciprestado de Vigo-Teis.

Entidades de poboación
----------------------

Ten 6 entidades de poboación (A Mouta, A Paradela, O Paraixal, A Presa, O Pugariño, e Rorís) e 35 lugares (Arnela, Cacharela, A Calzada, Cancelo, Os Caños, A Chumba, As Coutadas, O Espiñeiro, A Ferreira, As Flores, Foxos, Frián, A Guía, Guixar, A Igrexa, A Lagoa, O Laranxo, Maceiras, O Montecelo, A Oliveira, Padín, Poulo, A Punta, A Ribeira, Ríos, A Rotea, Santa Trega, Tizón, Tobel, O Toural, Trapa, Travesán, O Troncal, Valbarda e A Xorxa).

Está situada nas abas do monte da Guía e do monte da Madroa.

Historia
--------

Petróglifo en Teis (Gondesende).
No barrio de Teis atopáronse restos paleolíticos (bifaces) que datan a presenza de grupos de colleitadores e cazadores na zona. Tamén foron achados restos neolíticos (petróglifos datados no calcolítico). Non obstante, descoñécese exactamente cando se asentou permanentemente a poboación no lugar. Sábese de asentamentos castrexos (romanizados coma o da Guía) e romanos no barrio. Durante a década de 1950 atopáronse restos romanos, entre os que salienta unha prensa de aceite que probablemente pertencía a unha *vila* romana, localizada precisamente nun lugar chamado hoxe en día a Oliveira. Os primeiros datos históricos conservados son de 1145 d.C.

Guixar.
Nos séculos XVI e XVII, Teis vivía baixo o señorío de Pedro Fernández de Castro e Andrade, conde de Lemos. No século XIX pasaría ó Cabido de Tui.

Rúa Sanjurjo Badía.
Orixinariamente, Teis foi un barrio de pescadores localizado en Guixar. Pronto o lugar foi ocupado por estaleiros de barcos de madeira e outras manufacturas do mar. Aínda hoxe, malia o avance dos edificios, poden atoparse loxas derruídas onde se acubillaban aqueles estaleiros. Son casas e obradoiros construídos durante os séculos XVIII e XIX. Teis sufriu o embate da frota do pirata Drake no século XVI e foi asolado.

Instalación feita en 2007, no Troncal.
Dende o foco de Guixar, Teis estendeuse rapidamente pola faldra do monte da Madroa. Progresivamente, Teis foi abranguido por Vigo, perdendo toda posibilidade de crecemento autónomo. Converteuse axiña nunha barriada obreira e mariñeira. Durante o crecemento da cidade de Vigo ó longo dos séculos XIX e XX, Teis foi o barrio ó que acudían en aluvión os emigrantes procedentes maioritariamente de Ourense e, en menor medida, de León, que chegaban á cidade. Así, por exemplo, en 1914 construíuse o tranvía que unía Teis e Chapela con Vigo, co obxectivo declarado de transportar os traballadores ata Vigo.

Praza de abastos.
No século XX a franxa litoral de Teis foi invadida polos estaleiros, entre os que cabe salientar Vulcano, aberto en 1940 e dedicado principalmente á construción de buques pesqueiros, e Ascón (*Astilleros y Construcciones*), no lugar de Ríos, empresa fundada en 1969 e cuxo peche foi decretado polo Goberno de Felipe González (PSOE) en 1984, en plena crise do sector naval. Nas súas instalacións xurdiu o estaleiro Rodman, hoxe en actividade.

Centro Sociocomunitario.
A mediados do século XX naceu, na aba do monte da Guía, o arrabalde marxinal de *Vichita*, no Espiñeiro.

Durante un breve período no ano 1936, Teis acadou a condición de concello, segregándose do concello de Lavadores. Non obstante, a finais de 1936 foi restituído a Lavadores. Precisamente, Teis, xunto a Lavadores, foron os derradeiros redutos de resistencia ao golpe de estado de 1936, o cal orixinou en ambos barrios unha forte represión que duraría toda a guerra e gran parte da posguerra. A progresiva proletarización do barrio converteuno en foco das loitas obreiras contra o franquismo. Acosado pola crise de petróleo de 1972 e polo previsible fin do franquismo, xurdiron diversas organizacións de xénese marxista-leninista que se enfrontaron ao réxime. Os GRAPO, Organización Obreira (OO) e outros sindicatos ilegais contaban con afiliados no barrio e influían poderosamente sobre os traballadores do metal. Algúns dos militantes clandestinos, coma Moncho Reboiras, Abelardo Collazo e o seu irmán Anxo, Alonso Riveiro ou Xosé González (Pepiño), vivían ou traballaban en Teis. Abelardo Collazo e Alejandro López Vilas crearon a Asociación Cultural de Teis por eses anos. Neste cadro de contestación social e política constitúese en 1976 a Asociación de Veciños de Teis, sendo a primeira asociación veciñal de Vigo legalmente establecida. 

Auditorio municipal de Teis.
Coa chegada da restitución democrática, a loita obreira devalou no seu sentido político. Así e todo, continuou a conflitividade laboral. Os estaleiros de Vigo, e entre eles, Vulcano e Ascón, sufriron unha dura reconversión ordenada en 1982 polo goberno dirixido polo PSOE. As protestas e manifestacións repetíronse no barrio durante anos. Finalmente, pouco se conseguiu e os estaleiros de Teis foron practicamente desartellados.

ETEA.
Todas estas reivindicacións, tanto durante o franquismo como durante a restauración borbónica, crearon no ánimo dos habitantes de Teis o convencemento de seren un barrio marxinado e esquecido, no que abondaban instalacións perigosas como os depósitos da CAMPSA, en Guixar, ou enclaves como os extensos terreos ocupados pola Armada española na *Escuela de Transmisiones y electricidad de la Armada* (ETEA) ó tempo que existía unha manifesta carencia de servizos e instalacións públicas. Esta soterrada conflitividade estoupou violentamente cando o concello de Vigo, presidido por Carlos González Príncipe (PSOE), ordenou, en contra do parecer dos veciños, a instalación dunha planta compactadora de lixo no peirao de Guixar. Era 1994, e pronto o conflito converteuse nunha revolta veciñal que se prolongou durante meses e que provocou unha forte represión policial, que espertou nos veciños o recordo dos peores tempos. Finalmente, a revolta desgastou o prestixio do PSOE local e trouxo o goberno municipal do PP, partido que prometeu retirar a planta compactadora. Esta promesa nunca se cumpriu.

Fonte da Fenosa.

Morfoloxía
----------

Trátase dun dos barrios históricos de Vigo. Teis alóngase dende o comezo da rúa Sanjurjo Badía ata a parroquia redondelá de Chapela de oeste a leste e dende a beiramar, en Guixar, ata a Travesía de Vigo de norte a sur. O barrio de Teis espállase por uns 5,80 quilómetros cadrados costeiros e ten unha poboación duns 25.000 habitantes. É un dos barrios vigueses máis densamente poboados.

O barrio artellouse arredor do mercado de abastos, situado no lugar do Toural. Consta dun casco urbano antigo practicamente desaparecido e unha aglomeración urbana caótica e desordenada arredor da avenida Sanjurjo Badía, que divide o barrio en dúas metades. A súa orografía é ben complicada e está atrapado entre a beiramar e o voluminoso monte da Madroa. O barrio, deitado nesta estreita franxa, presenta un elevado desnivel, pois pasa do nivel do mar aos 350 metros de altitude da Madroa en escasos quilómetros. O monte da Guía, que descende ata o mar, ten 100 metros de altura.

Infraestruturas e urbanismo
---------------------------

Malia estar plenamente integrada no casco urbano da cidade máis populosa de Galicia, Teis conserva trazos dunha distante orixe rural e mariñeira. A carón de modernas edificacións e de vías públicas tan importantes no territorio, como as liñas férreas e as autoestradas AP-9 e Rande-Puxeiros, conviven vivendas unifamiliares, minúsculas explotacións agrarias, leiras e hortas, chalés e descampados. A zona de Guixar, por exemplo, non tiña sumidoiros ata finais da década de 1990. Ademais o barrio, principalmente a rúa Sanjurjo Badía, sofre un intenso tráfico, tanto de turismos coma de camións, por ser ruta cara a Pontevedra así como a situación de zonas industriais na súa costa. Sanjurjo Badía está considerada unha das rúas máis ruidosas, por mor do tráfico rodado, tanto de Galicia como de España.[]

Teis na literatura galega
-------------------------

Xosé Luís Méndez Ferrín sitúa ao seu heterónimo Dosinda Areses, veterana galeguista fundadora da UPG, en Espiñeiro. As crónicas de Dosinda Areses, asinadas en Teis, foron publicadas entre 1979 e 1983 en *El Pueblo Gallego*, *Hoja del Lunes* e *A Nosa Terra*, sendo compiladas por Xerais en 1998.

O Teis dos anos 70 e 80 do século XX é escenario e protagonista da novela publicada en 2004 por Galaxia, *Xeración Perdida*, de Francisco Castro.

Teis e a Igrexa Católica
------------------------

Teis pertence a diocese de Tui-Vigo e ao arciprestado de Vigo-Teis. De feito, en Teis está situada a sé do Bispado, concretamente, na rúa Doutor Corbal. A parte, Teis ten algúns dos templos máis interesantes de Vigo. Entre eles, destacan a ermida da Nosa Señora das Neves, un pequeno templo proxectado por Manuel Gómez Román en 1951 e erixido no curuto do monte da Guía, e a igrexa da Nosa Señora das Neves, da que depende a ermida. Esta igrexa organicista de 1968 é obra do arquitecto galego Xosé Bar Boo sendo un magnífico exemplo da arquitectura funcional.

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| Tribunal eclesiástico. |
| Tribunal eclesiástico.  |

|  |
| --- |
| Ermida da Guía. |
| Ermida da Guía.  |

|  |
| --- |
| Nosa Señora das Neves. |
| Nosa Señora das Neves.  |

|  |
| --- |
| Igrexa de Santo Cura de Ars. |
| Igrexa de Santo Cura de Ars.  |

|  |
| --- |
| Santo Ignacio de Loyola. |
| Santo Ignacio de Loyola.  |

|  |
| --- |
| Igrexa de S. Fco. Xabier. |
| Igrexa de S. Fco. Xabier.  |

|  |
| --- |
| Mosteiro das Salesas. |
| Mosteiro das Salesas.  |

 |

No barrio atópanse tamén as parroquias de Santo Ignacio de Loyola, a de Santo Cura de Ars, de recente construción, ou a de San Francisco Xavier. Destaca igualmente o mosteiro das Salesas Reais, sorprendente obra do arquitecto Antonio Palacios. Camiño de Chapela, encóntrase o fogar dos Irmáns Misioneiros dos Enfermos Pobres, que naceu en 1967 e acolle a vagabundos e marxinados.

Espazos naturais
----------------

Teis tamén ten áreas verdes moi importantes e, nalgún caso, conservadas nun estado semisalvaxe. No barrio poden visitarse a centenaria carballeira da Guía, o parque da Riouxa, deseñado polo arquitecto Ricardo Bofill, o parque da Madroa cun inmenso piñeiral e exemplos de sobreiras, carballos, bidueiros, castiñeiros etc. Teis tamén ten algúns dos miradoiros máis fermosos sobre a ría de Vigo, como o da ermida do monte da Guía, o faro situado no mesmo monte ou o monte da Madroa.

En cambio, o litoral de Teis está moi deteriorado. Dende mediados da década de 1990 diversos colectivos, entre eles a Asociación de Veciños do barrio, reivindican a recuperación e conservación dos escasos areais que aínda perduran. O resto de litoral de Teis xace baixo recheos e peiraos, principalmente o peirao de Guixar, construído a finais da década de 1980 e actualmente infrautilizado. En 2005 o litoral de Teis sufriu unha importante agresión cos aterramentos ilegais e construción, coa oposición de boa parte da veciñanza,[] dun macroporto deportivo na Lagoa promovido pola Autoridade Portuaria. A máis sonada praia do barrio, A Punta, fora xa alterada na súa morfoloxía, a finais de 1990, logo da controvertida construción dun paseo marítimo.

Galería de imaxes
-----------------

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |
| --- |
| Piscina municipal. |
| Piscina municipal.  |

|  |
| --- |
| IES Os Rosais II, nas Flores. |
| IES Os Rosais II, nas Flores.  |

|  |
| --- |
| IES Rep. Oriental do Uruguai. |
| IES Rep. Oriental do Uruguai.  |

|  |
| --- |
| IES A Guía. |
| IES A Guía.  |

|  |
| --- |
| Placa catalogada. |
| Placa catalogada.  |

 |

Lugares e parroquias
--------------------

### Lugares de Teis

| Lugares da parroquia de Teis no concello de Vigo (Pontevedra) |  |
| --- | --- |
| Arnela | Cacharela | A Calzada | Cancelo | Os Caños | A Chumba | As Coutadas | O Espiñeiro | A Ferreira | As Flores | Foxos | Frián | A Guía | Guixar | A Igrexa | A Lagoa | O Laranxo | Maceiras | O Montecelo | A Mouta | A Oliveira | Padín | A Paradela | O Paraixal | Poulo | A Presa | O Pugariño | A Punta | A Ribeira | Ríos | Rorís | A Rotea | Santa Trega | Tizón | Tobel | O Toural | Trapa | Travesán | O Troncal | O Valbarda | A Xorxa |

### Parroquias de Vigo

| Galicia | Provincia de Pontevedra | Parroquias de Vigo |  |
| --- | --- |
| Alcabre (Santa Baia) | Beade (Santo Estevo) | Bembrive (Santiago) | Bouzas (San Miguel) | Cabral (Santa Mariña) | Candeán (San Cristovo) | Castrelos (Santa María) | Cíes | Coia (San Martiño) | Santo André de Comesaña (Santo André) | Coruxo (San Salvador) | A Florida (Santo Antonio) | Freixeiro (San Tomé) | Lavadores (Santa Cristina) | Matamá (San Pedro) | Navia (San Paio) | Oia (San Miguel) | Saiáns (San Xurxo) | San Paio (San Paio de Fóra) | Sárdoma (San Pedro) | Teis (San Salvador) | Valadares (Santo André) | Vigo | Zamáns (San Mamede) |

Notas
-----

1. ↑  Conxunto parroquial de S. Salvador de Teis[*Ligazón morta*].
2. 1 2  Decreto 219/1998, do 2 de xullo, polo que se aproba o nomenclátor correspondente ás entidades de poboación da provincia de Pontevedra.
3. ↑  IGE (ed.). "IGE - Nomenclátor estatístico de Galicia" (en galego). Consultado o 26 de febreiro de 2023.
4. ↑  Casa do Bispo[*Ligazón morta*].
5. ↑  Esteban Fernández Cobián, congreso *Arquitectura religiosa contemporánea en Galicia Arquivado 23 de decembro de 2009 en Wayback Machine.*, 2007 *(en castelán)*.
6. ↑  Igrexa da Nosa Señora das Neves[*Ligazón morta*].
7. ↑  Catálogo de Bens Culturais[*Ligazón morta*].
8. ↑  Mosteiro da Visitación das Salesas Reais[*Ligazón morta*].
9. ↑  Catálogo de Bens Culturais[*Ligazón morta*].

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Teis, Vigo Modificar a ligazón no Wikidata*** |

### Bibliografía

* Mosquera, Javier; Cameselle, Gillermo (1995). *Vigo a través de sus barrios* (en castelán). Faro de Vigo. ISBN 84-87657-90-7.
* Mosquera, Javier; Franco, Fernando (2002). *Guía cidadá de Vigo y su área metropolitana* (en castelán). Fundación Caixa Galicia, Faro de Vigo.

### Outros artigos

* Concello de Teis
* Lugares de Vigo
* Estación de Vigo - Guixar
* Correndo por Vigo
* Arciprestado de Vigo-Teis

### Ligazóns externas

* Site da Asociación Veciñal de Teis
* Páxina do Concello de Vigo.
* Imaxe de cámaras web en directo: Rotonda Sanjurjo Badía e Travesía de Vigo (a escena pode refrescarse cada cinco segundos).

| * v
* c
* e
Onomástica do rueiro de Vigo |
| --- |
| Algúns dos persoeiros ou institucións que dan nome ás rúas, prazas, avenidas, travesías, camiños, parques e paseos da Cidade olívica |
| 
Abade Juan de Bastos • 
Abeleira Menéndez • 
Afonso X o Sabio • 
Afonso XII • 
Afonso XIII • 
Alcalde E. Martínez Garrido • 
Alcalde Gregorio Espino • 
Alcalde José Ramón Fontán • 
Alcalde Portanet • 
Alexandre Bóveda • 
Alfredo Brañas • 
Almeida • 
Alonso Ojeda • 
Álvaro Cunqueiro • 
Amador Montenegro • 
Andrés Gaos • 
Amor Ruibal • 
Ángel de Lema Marina • 
Ángel Ilarri • 
Ángel Llanos (fotógrafo) • 
Ángela Iglesias Rebollar • 
Ángeles Alvariño • 
Antía Cal • 
Antón Beiras • 
Antonio Nieto Figueroa "Leri" • 
Antonio Odriozola • 
Arcebispo Xelmírez • 
Argüelles • 
Arquitecto Alberto Baltar • 
Arquitecto Antonio Cominges • 
Arquitecto Gómez Román • 
Arquitecto Palacios • 
Arquitecto Pérez Bellas • 
Arquitecto Xosé Bar Boo • 
Arquitectos Castro e Alonso • 
Benedicto Conde • 
Benito Castro Nogueira • 
Cachamuíña • 
Calatrava • 
Camilo José Cela • 
Camilo Tuche • 
Camilo Veiga • 
Cantigas • 
Cánovas del Castillo • 
Carlos Blanco Yáñez • 
Carlos Casares Mouriño • 
Carlos Maside • 
Carlos Oroza • 
Carmen Miguel Agra • 
Carral • 
Casiano Martínez • 
Castelao • 
Castelar •
Cayetano Pérez de Limia • 
Celso Emilio Ferreiro • 
Celso Rivas Pérez • 
Cervantes • 
Cesáreo González • 
Cesáreo Vázquez • 
Chano Piñeiro • 
Charlie Rivel • 
Citröen • 
Churruca • 
Clara Campoamor • 
Colón • 
Concepción Arenal • 
Conde de Gondomar • 
Conde de Torrecedeira • 
Condesa Casa Bárcena • 
Cronista Álvarez Blázquez • 
Cronista Espinosa • 
Cronista Rodríguez Elías • 
Curros Enríquez • 
Darío Álvarez Blázquez • 
Desiderio Pernas (arquitecto) • 
Doctor Toscano • 
Doutor Canoa • 
Doutor Carlos Colmeiro Laforet • 
Doutor Carracido • 
Doutor Corbal • 
Doutor Cadaval • 
Doutor Darío Durán Gómez • 
Doutor Enrique Suárez Guntín • 
Doutor González Sierra • 
Doutor Juan Fernández Casal • 
Doutor Marañón • 
Don Bosco • 
Don Quixote • 
Dona Cristina • 
Eduardo Blanco Amor • 
Eduardo Cabello • 
Eduardo Chao • 
Eduardo Iglesias • 
Elduayen • 
Elio Antonio de Nebrija • 
Elisardo Dacosta Torres • 
Emilia Pardo Bazán • 
Enric Miralles • 
Enrique Alonso-Xalueiro • 
Enrique Blein Budiño • 
Enrique Lorenzo • 
Enrique X. Macías • 
Erasmo • 
Ernesto Lecuona • 
Escritora M. Xosé Queizán • 
Escultor Gregorio Fernández • 
Escultor Nogueira • 
Escultor Xoán Piñeiro • 
Escultor Xosé María Acuña • 
Esperanto • 
Eugenio Arbones • 
Eugenio Fadrique • 
Eugenio González de Haz • 
Eugenio Kraff • 
Faustino Álvarez • 
Feliciano Rolán • 
Fermín Penzol • 
Fernando Conde • 
Fernando Conde Montero-Ríos • 
Fernando Elorrieta • 
Fernando Lago Olano • 
Fernando o Católico • 
Fotógrafo Felipe Prósperi • 
Fotógrafos Irmáns Sarabia • 
Francisco Fernández del Riego • 
Francisco de Sales • 
Francisco Rey Rivero • 
Gaiteiro Ricardo Portela •
Gaiteiros Airiños • 
Galileo • 
Gamboa •
García Barbón • 
García Lorca • 
García Olloqui • 
García Picher •
Genaro Borrás • 
Gerardo Campos Ramos • 
Gonzalo Torrente Ballester • 
Heraclio Botana • 
Hernán Cortés • 
Hipólito de Sa • 
Iglesias Esponda • 
Ignacio Grobas • 
Ilustración • 
Inés Pérez de Ceta • 
Irmandiños • 
Irmáns Misioneiros dos Enfermos Pobres • 
Isaac Díaz Pardo • 
Isaac Peral • 
Isabel II • 
Isabel a Católica • 
Jacinto Benavente •
Jaime Balmes • 
Jenaro de la Fuente • 
Joaquín Fernández Santomé Quinocho • 
Joaquín Loriga • 
Joaquín Yáñez • 
Johan Carballeira • 
José Antela Conde • 
José Franco Montes •
José Gómez Posada Curros •
Juan Ramón Jiménez • 
Julia Minguillón • 
Julián Estévez • 
Leonardo da Vinci • 
Llorente • 
López de Neira • 
López Mora • 
Luis Braille • 
Luis Ksado (fotógrafo) • 
Luis Seoane • 
Luis Taboada • 
Magallanes • 
Manuel de Castro • 
Manuel Núñez • 
María Berdiales • 
María do Carme Kruckenberg • 
Marie Curie • 
Marqués de Alcedo • 
Marqués de Valladares • 
Martín Alonso Pinzón • 
Martín Codax •
Martín Echegaray • 
Maruxa Mallo • 
Maxwell • 
Méndez Núñez • 
Menéndez Pelayo • 
Mercedes Núñez Targa • 
Mestre Chané • 
Mestre Mateu • 
Mestre Soutullo • 
Miguel Ángel Blanco • 
Miguel Hernández • 
Montero Ríos • 
Nazario González Moxenas • 
Núñez de Balboa • 
Otero Pedrayo • 
Pablo Iglesias • 
Pablo Morillo • 
Padre Feijoo • 
Padre Ramón María Aller • 
Padre Sarmiento • 
Pedro Alvarado • 
Paz Pardo • 
Pi y Margall • 
Pintor Colmeiro • 
Pintor José Frau Ruiz • 
Pintor Laxeiro • 
Pintor Lugrís • 
Pintor Mario F. Granell • 
Pintor San Luis • 
Pizarro • 
Poeta Añon • 
Poeta Pondal • 
Poeta Vesteiro Torres • 
Policarpo Sanz • 
Príncipe • 
Princesa • 
Purificación Saavedra • 
Ramiro Pascual • 
Ramón Nieto • 
Ramón del Valle-Inclán • 
Ramón y Cajal • 
Ricardo Mella • 
Rogelio Abalde • 
Rosalía de Castro •
Rosario Hernández Diéguez (A Calesa) • 
Salvador Allende • 
San Amaro • 
San Bernaldo • 
San Francisco • 
San Gregorio • 
Santo Ignacio • 
San Lourenzo • 
San Paio • 
San Roque • 
San Sebastián • 
Santa Trega • 
San Vicente • 
Suárez-Llanos • 
San Telmo • 
San Xoán • 
San Xoán de Deus • 
San Xosé • 
Sanjurjo Badía • 
Santa Ana • 
Santa Lucía • 
Santiago • 
Serafín Avendaño • 
Severo Ochoa • 
Simón Bolívar • 
Suso Vaamonde Polo • 
Taboada Leal • 
Teófilo Llorente • 
Tomás A. Alonso • 
Tomás Delmiro Martínez Silva • 
Trobador Mendinho • 
Urania Mella Serrano • 
Urzáiz • 
Valentín Paz-Andrade • 
Vázquez Varela • 
Velázquez Moreno • 
Ventura González Prieto • 
Vicente Risco • 
Virxilio Blanco Garrido • 
Xaime Pacheco • 
Xeración Nós • 
Xoán XXIII • 
Xosé Gil (fotógrafo)
 |  |

|  |  |
| --- | --- |
| Control de autoridades | 
* Wd: Q3398857
* código INE: 36057270000

 |